CELEX: 32008R0404
Language: da
Date: 2008-05-06 00:00:00
Title: Kommissionens forordning (EF) nr. 404/2008 af 6. maj 2008 om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter for så vidt angår godkendelse af spinosad, kaliumbicarbonat og kobberoctanoat og anvendelsen af ethylen

7.5.2008   
            
            
               DA
            
            
               Den Europæiske Unions Tidende
            
            
               L 120/8
            
         
      KOMMISSIONENS FORORDNING (EF) Nr. 404/2008
   af 6. maj 2008
   om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter for så vidt angår godkendelse af spinosad, kaliumbicarbonat og kobberoctanoat og anvendelsen af ethylen
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1), særlig artikel 7, stk. 3, og
   ud fra følgende betragtninger:
   
               (1)
            
            
               Efter proceduren i artikel 7, stk. 4, i forordning (EØF) nr. 2092/91 har visse medlemsstater forelagt oplysninger for de øvrige medlemsstater og for Kommissionen med henblik på at få bestemte produkter optaget i bilag II til nævnte forordning.
            
         
               (2)
            
            
               Kommissionen har anmodet en ad hoc-ekspertgruppe om i lyset af de principper, der gælder for økologisk landbrug, at fremsætte anbefalinger om, hvorvidt spinosad, kaliumbicarbonat og kobberoctanoat bør godkendes til anvendelse i økologisk landbrug, og hvorvidt ethylen fortsat bør kunne anvendes som et middel til eftermodning af citrusfrugter og hindring af spiring i kartofler og løg.
            
         
               (3)
            
            
               Den 22. og 23. januar 2008 fremsendte ekspertgruppen en rapport (2) til Kommissionen, hvori den anbefaler, at spinosad, kaliumbicarbonat og kobberoctanoat godkendes på visse betingelser, og at ethylen fortsat bør kunne anvendes på visse betingelser til eftermodning af citrusfrugter og hindring af spiring i kartofler og løg. I lyset af rapporten fra denne ekspertgruppe og de faktorer, der er fremført nedenfor, mener Kommissionen, at produkterne bør godkendes til økologisk landbrug, og at ethylen fortsat bør kunne anvendes.
            
         
               (4)
            
            
               Spinosad er et nyt insektbekæmpelsesmiddel af mikrobiel oprindelse, der har vist sig at være effektivt til bekæmpelse af visse vigtige skadedyr, og som ved andre kombinationer af afgrøder og skadegørere bidrager til at gøre produktionssystemet mere bæredygtigt. Ved anvendelsen af produktet bør risikoen for andre organismer uden for målgruppen dog begrænses mest muligt.
            
         
               (5)
            
            
               I forbindelse med optagelsen af spinosad i bilaget skal det præciseres, at mikroorganismer generelt er tilladt i økologisk landbrug til bekæmpelse af skadegørere og sygdomme, mens produkter, der produceres af mikroorganismer, skal opføres særskilt.
            
         
               (6)
            
            
               Kaliumbicarbonat har vist sig at være effektivt til bekæmpelse af forskellige svampesygdomme på en række afgrøder, ligesom det muligvis kan bidrage til at reducere anvendelsen af kobber og svovl i visse kombinationer af afgrøder og skadegørere.
            
         
               (7)
            
            
               Kobberoctanoat er en kobberforbindelse, der kan anvendes til de samme formål som andre kobberforbindelser, der allerede er opført i del B i bilag II til forordning (EØF) nr. 2092/91. Ved anvendelsen af kobberoctanoat er de samlede mængder kobber, der anvendes pr. sæson, mindre.
            
         
               (8)
            
            
               Ethylen er allerede optaget i del B i bilag II til forordning (EØF) nr. 2092/91 som et stof, der traditionelt anvendes i økologisk landbrug. Betingelserne for at anvende det nævnte stof bør udvides til at omfatte to yderligere anvendelser, der anses for at være meget vigtige: eftermodning af citrusfrugter, hvis en sådan behandling er en del af en strategi til at forebygge skader forårsaget af bananfluer, og spiring i kartofler og løg.
            
         
               (9)
            
            
               Bilag II til forordning (EØF) nr. 2092/91 bør ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra det udvalg, der er oprettet i henhold til artikel 14 i forordning (EØF) nr. 2092/91 —
            
         UDSTEDT FØLGENDE FORORDNING:
   Artikel 1
   Bilag II til forordning (EØF) nr. 2092/91 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. maj 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 198 af 22.7.1991, s. 1. Senest ændret ved Kommissionens forordning (EF) nr. 123/2008 (EUT L 38 af 13.2.2008, s. 3).
   
      (2)  Rapport af 22.-23. januar 2008 fra ad hoc-ekspertgruppen om anvendelsen af pesticider i økologisk produktion af fødevarer http://ec.europa.eu/agriculture/qual/organic/publi/pesticides_en.pdf
   
      BILAG
      I bilag II til forordning (EØF) nr. 2092/91 foretages følgende ændringer:
      del B »Pesticider«, punkt 1. »Plantebeskyttelsesmidler«, foretages følgende ændringer:
      
                  (1)
               
               
                  Tabel II »Mikroorganismer, som anvendes til biologisk bekæmpelse af skadegørere« affattes således:
                  »II.   Mikroorganismer, der anvendes til biologisk bekæmpelse af skadegørere og sygdomme
                  
                              Navn
                           
                           
                              Beskrivelse, krav til sammensætning og anvendelsesbetingelser
                           
                        
                              Mikroorganismer (bakterier, virus og svampe)
                           
                           
                              Kun stammer, der ikke er genetisk modificerede i den betydning, der er anvendt i Europa-Parlamentets og Rådets direktiv 2001/18/EF (1)
                              
                           
                        
                     
                  IIa   Stoffer, der er produceret af mikroorganismer
                  
                              Navn
                           
                           
                              Beskrivelse, krav til sammensætning og anvendelsesbetingelser
                           
                        
                              Spinosad
                           
                           
                              Insekticid
                              Kun hvis produceret af stammer, der ikke er genetisk modificerede i den betydning, der er anvendt i direktiv 2001/18/EF
                              Kun hvis der træffes foranstaltninger til begrænsning af risikoen for vigtige parasitoider og risikoen for udvikling af resistens
                              Behovet skal anerkendes af kontrolorganet eller kontrolmyndigheden
                           
                        
            
                  (2)
               
               
                  I tabel IV »Andre stoffer, som traditionelt anvendes i økologisk landbrug« foretages følgende ændringer:
                  
                              a)
                           
                           
                              Oplysningerne om kobber under overskriften »Navn« affattes således:
                              »kobber i form af kobberhydroxid, kobberoxychlorid, (tribasisk) kobbersulfat, kobberoxid og kobberoctanoat«
                           
                        
                              b)
                           
                           
                              Oplysningerne om »ethylen« affattes således:
                              
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          »(*) Ethylen
                                       
                                       
                                          Middel til eftermodning af bananer, kiwifrugter og kakifrugter; eftermodning af citrusfrugt kun som led i en strategi til forebyggelse af skader på citrusfrugt forårsaget af bananfluer; blomsterinduktion af ananas; hindring af spiring i kartofler og løg
                                          Behovet skal anerkendes af kontrolorganet eller kontrolmyndigheden«
                                       
                                    
                        
            
                  (3)
               
               
                  I tabel V »Andre stoffer« indsættes følgende oplysninger:
                  
                              Navn
                           
                           
                              Beskrivelse, krav til sammensætning og anvendelsesbetingelser
                           
                        
                              »Kaliumbicarbonat
                           
                           
                              Fungicid«
                           
                        
            
         (1)  EFT L 106 af 17.4.2001, s. 1.«